Duomenų valdytojas: Jaunimo reikalų agentūra

Juridinio asmens kodas: 188681478

Registruotos buveinės adresas: Vytenio g. 6, LT-03113 Vilnius

**PRIVATUMO PRANEŠIMAS**

**(dėl Jaunimo reikalų agentūros savo veiklos vertinimo, susisiekimo su grįžtamojo ryšio formą užpildžiusiu asmeniu dėl papildomos informacijos pateikimo, ir (ar) informacijos apie formoje pateikto skundo/prašymo sprendimą suteikimo)**

Informuojame Jus, kad Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (toliau – BDAR), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, atidžiai perskaitykite šį pranešimą.

1. **Kokia yra šio dokumento paskirtis?**

Šis privatumo pranešimas nustato privatumo sąlygas asmenims, kurie atsidarę interneto svetainėje https://jra.lt/lt/nuorodos/atsiliepimai-apie-jra esančią nuorodą pildo grįžtamojo ryšio apie Agentūros veiklą formą. Pažymėtina, kad forma pildoma programoje „Microsoft Forms“.

Šiame pranešime atsakome Jums į svarbiausius klausimus apie tai, kaip mes renkame, naudojame ir saugome informaciją apie fizinius asmenis, kurie savo laisva valia nurodo asmens duomenis grįžtamojo ryšio apie Agentūros veiklą formoje. Taip pat aprašome, kaip Jūs, kaip duomenų subjektas, galite įgyvendinti savo teises, nustatytas BDAR III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta šio pranešimo 8 punkte.

Jūs **neprivalote** pateikti mums savo asmens duomenų, t. y. grįžtamojo ryšio apie Agentūros veiklą formą galite užpildyti ir anonimiškai (tokiu atveju užpildant tik žvaigždute pažymėtus formos laukus). Jei vis dėlto nuspręsite pateikti savo asmens duomenis (užpildant neprivalomus formos laukus) – juos tvarkysime šiame privatumo pranešime nustatyta tvarka ir sąlygomis.

1. **Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?**

Už Jūsų (ir Jūsų atstovaujamo asmens) asmens duomenų tvarkymą atsakingi:

**Duomenų valdytojas**: Jaunimo reikalų agentūra

**Juridinio asmens kodas:** 188681478

**Pašto adresas**: Vytenio g. 6 (įėjimas iš Šviesos gatvės), LT-03113 Vilnius

**Telefono ryšio numeris**: +370 634 08299

**Elektroninio pašto adresas:** info@jra.lt

**Duomenų apsaugos pareigūnas:** Inga Dilienė, tel. Nr. +370 615 42419, el. p. dap@jra.lt.

1. **Kokius duomenis apie Jus renkame, kuo remdamiesi ir kiek laiko juos tvarkome?**

Agentūra 1) savo veiklos vertinimo, 2) susisiekimo su grįžtamojo ryšio formą užpildžiusiu asmeniu dėl papildomos informacijos pateikimo, ir (ar) 3) informacijos apie formoje pateikto skundo/prašymo sprendimą suteikimo tikslais tvarko žemiau nurodytus Jūsų asmens duomenis:

|  |  |
| --- | --- |
| Asmens duomenų kategorijos | * ***Tapatybę identifikuojantys duomenys***: vardas, pavardė;
* ***Kontaktiniai duomenys***: el. pašto adresas;
* ***Duomenys, susiję su atsiliepimu:***atsiliepimo tema, atsiliepimo skiltyje palikto pranešimo / prašymo / skundo ar klausimo turinys;

***Duomenys, susiję su atsiliepimo pateikimu:*** atsiliepimo pateikimo data, laikas, sutikimo dėl asmens duomenų tvarkymo patvirtinimo faktas, data ir laikas. |
| Asmens duomenų šaltinis | Aukščiau nurodytus asmens duomenis renkame tiesiogiai iš Jūsų (duomenų subjektų). |
| Duomenų tvarkymo teisinis pagrindas | Asmens duomenų tvarkymas šiame pranešime nurodytu tikslu yra grindžiamas BDAR 6 straipsnio 1 dalies a punkte įtvirtinta teisėto asmens duomenų tvarkymo sąlyga (duomenų subjekto sutikimu).Informaciją, susijusią su sutikimo dėl asmens duomenų tvarkymo davimu (kuomet to sutikimo prašoma), tvarkome remiantis BDAR 6 straipsnio 1 dalies f punktu (teisėtu interesu). |
| Duomenų tvarkymo terminas | Asmens duomenys bus saugomi 5 metus nuo jų pateikimo dienos, išskyrus atvejus, jei nesutikimą dėl asmens duomenų tvarkymo nurodytais tikslais pareikšite anksčiau. |

1. **Ar priimame autorizuotus sprendimus? Ar profiliuojame?**

Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu (pvz., atsižvelgiant į grįžtamojo ryšio formoje pateiktą informaciją jus nebus siunčiami personalizuoti pranešimai ir pan.).

1. **Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų?**

Prieigą prie asmens duomenų, kuriuos pateiksite grįžtamojo ryšio formoje, turės Agentūros duomenų tvarkytojas „Microsoft“, kurio valdomoje programoje (Microsoft Forms) ir bus pildoma grįžtamojo ryšio forma. Šis duomenų tvarkytojas suteikia pakankamas garantijas dėl pagrindinių BDAR reikalavimų atitikimo.

Teisės aktuose nustatytais atvejais ir kai asmens duomenų teikimas būtinas ir proporcingas teisėtiems tikslams, Jūsų asmens duomenys gali būti perduoti priežiūros institucijai (Valstybinei duomenų apsaugos inspekcijai), ikiteisminio ginčų nagrinėjimo institucijoms, teismams ar Agentūros auditą atliekančioms įstaigoms/institucijoms.

Informacija už Europos ekonominės erdvės (visų Europos Sąjungos valstybių narių bei Islandijos, Lichtenšteino ir Norvegijos) ribų **nėra** perduodama.

1. **Kokias teises Jūs turite?**

Jei norite imtis žemiau nurodytų veiksmų, prašome kreiptis į Mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

* žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą;
* susipažinti su tvarkomais savo asmens duomenimis;
* reikalauti ištaisyti savo asmens duomenis;
* reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų BDAR 17 str. 1 d.;
* prašyti apriboti savo asmens duomenų tvarkymą;
* prašyti apriboti savo asmens duomenų tvarkymą, kai taikomas vienas iš atvejų, numatytų BDAR 18 str. 1 d.;
* nesutikti su savo asmens duomenų tvarkymu. Tai galite padaryti prašymą dėl teisės nesutikti įgyvendinimo pateikdamas(-a) Agentūros nustatyta tvarka. Kartu informuojame, kad sutikimo atšaukimas nedarys poveikio asmens duomenų tvarkymo, atlikto prieš atšaukiant sutikimą, teisėtumui.

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje ([www.vdai.lrv.lt](http://www.vdai.lrv.lt)) pateikiamais būdais.

Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.

Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Duomenų subjektų teisių įgyvendinimo Jaunimo reikalų agentūros taisyklėse.

Kilus klausimams ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu Vytenio g. 6 (įėjimas iš Šviesos gatvės), LT – 03113, Vilnius.

1. **Ko mes iš Jūsų prašome?**

Iš Jūsų, kaip duomenų subjekto, prašome:

* Užtikrinti, kad Agentūrai teikdamas, reaguodamas ar kitaip tvarkydamas asmens duomenis turite teisę tai daryti;
* Užtikrinti Agentūrai pateiktų asmens duomenų teisingumą ir tikslumą. Pasikeitus Jūsų nurodytiems asmens duomenims ar kitai susijusiai informacijai, prašome Jūsų nedelsiant, bet ne vėliau kaip per 5 (penkias) darbo dienas, apie tai informuoti Agentūrą.
1. **Ar šis pranešimas bus atnaujintas?**

Šis privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2024 m. gegužės 22 d.

Mūsų interneto svetainėje <https://jra.lrv.lt/lt/> visuomet skelbiama aktualiausia šio Privatumo pranešimo versija.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*